Sjum

«Sjum» (stilisert på engelsk som «SHUM»; , norsk oversettelse: skog eller støy) er en sang av den ukrainske elektrofolk-gruppen Go_A. Sangen var Ukrainas bidrag i Eurovision Song Contest 2021 i Rotterdam i Nederland, der den endte på femteplass.

Eurovision Song Contest

Sangen ble 4. februar 2021 valgt til å representere Ukraina i Eurovision Song Contest 2021, etter at Go_A ble internt valgt som landets representant av den ukrainske allmennkringkasteren UA:PBC. Sangen ble plukket ut av en jury bestående av fem musikkfolk.

17. november 2020 bekreftet EBU at semifinale-inndelingen fra den avlyste 2020-utgaven skulle brukes for konkurransen i 2021. Ukraina deltok i semifinale 1 tirsdag 18. mai 2021, der den endte på andreplass. «Sjum» ble dermed kvalifisert til finalen der den ble fremført som det 19. bidraget. Sangen fikk til sammen 364 poeng og endte på femteplass sammenlagt. I telefonavstemningen endte låten på andreplass med 267 poeng, bak vinnerlandet Italia. «Sjum» fikk 12 poeng fra fem land i telefonavstemningen.

Mottakelse 
To dager etter Eurovision Song Contest gikk «Sjum» til topps på den globale Spotify Viral 50-listen, og ble liggende der til 1. juni. Den toppet også ukelisten i slutten av mai. Låten gikk også inn på Billboard Global 200 i begynnelsen av juni. Sangen nådde der plass 158, og «Sjum» ble den første ukrainskspråklige låten til å ta seg inn på listen. Den samme uken nådde låten plass 80 på Billboard Global Excl. U.S. Låten gikk også inn på en rekke hitlister i Europa i ukene etter konkurransen.

Listeplasseringer

Utgivelseshistorikk

Referanser

Eksterne lenker 
 

Ukrainske sanger
Sanger fra 2021
Bidrag til Eurovision Song Contest 2021